Document ID: 32015D0432

TARYBOS SPRENDIMAS (BUSP) 2015/432
2015 m. kovo 13 d.
kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
EUROPOS SĄJUNGOS TARYBA,
atsižvelgdama į Europos Sąjungos sutartį, ypač į jos 29 straipsnį,
kadangi:
(1)
2014 m. kovo 17 d. Taryba priėmė Sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1);
(2)
2014 m. rugsėjo 8 d. Taryba priėmė Sprendimą 2014/658/BUSP (2), kuriuo tų priemonių taikymas buvo pratęstas tolesniam šešių mėnesių laikotarpiui;
(3)
2015 m. sausio 29 d. Užsienio reikalų taryba susitarė, kad priemonės turėtų būti atnaujintos. Taryba peržiūrėjo atskirus įrašus sąraše. Penkiasdešimčiai asmenų skirti įrašai turėtų būti iš dalies pakeisti, o įrašas apie vieną mirusį asmenį turėtų būti panaikintas;
(4)
Sprendimas 2014/145/BUSP turėtų būti atitinkamai iš dalies pakeistas,
PRIĖMĖ ŠĮ SPRENDIMĄ:
1 straipsnis
Sprendimas 2014/145/BUSP iš dalies keičiamas taip:
1)
6 straipsnio antra pastraipa pakeičiama taip:
„Šis sprendimas taikomas iki 2015 m. rugsėjo 15 d.“
;
2)
priedas iš dalies keičiamas taip, kaip išdėstyta šio sprendimo priede.
2 straipsnis
Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
Priimta Briuselyje 2015 m. kovo 13 d.

Labels: 18
11
5